Kornilovljev puč
<s>Korniljovljev puč, također poznat kao Kornilovljeva afera ili Kornilovščina je naziv za događaje u Petrogradu tokom augusta 1917. godine, odnosno pokušaj ruskog generala Lavra Kornilova da, nekoliko mjeseci nakon Februarske revolucije, sa svojim trupama svrgne privremenu vladu Aleksandra Kerenskog.</s><s>Povod za pokušaj puča bila je navodna opasnost koju su po Privremenu vladu činili radikalni ljevičari okupljeni oko boljševika i lijevih esera i organizirani u Petrogradski sovjet, koji je nakon revolucije funkcionirao kao paralelna vlast u Petrogradu.</s><s>Kornilov je na Petrograd poslao trupe koje su trebale razoružati boljševičke i druge milicije, odnosno zavesti "red i mir"; Privremena vlada se trebala "očistiti" od ljevičara, te ukinuti dio liberalnih i drugih reformi kao što su ukidanje cenzure i smrtne kazne, a prije svega zato da se ponovno vrati disciplina u demoraliziranoj vojsci koja se još uvijek borila na Istočnom frontu, a u kojoj se razvila boljševička antiratna agitacija.</s><s>Puč je propao nakon što su se u Petrogradu naoružale radničke milicije, a na njihovu stranu stao dio vojske kao i mornari Baltičke flote.</s><s>Kornilov je uhapšen, ali je vlada Kerenskog nakon tih događaja bila značajno oslabljena, te je puč velikim dijelom omogućio boljševicima da nekoliko mjeseci kasnije preuzmu vlast u Oktobarskoj revoluciji.</s><s>Prave namjere Kornilova (koji će kasnije poginuti kao vođa kontrarevolucionarnih belogardejaca u građanskom ratu), odnosno sudjelovanje britanske vlade u puču (koja je nastojala spriječiti ruski izlazak iz Prvog svjetskog rata) su decenijama kasnije postale predmetom špekulacija historičara.</s>

<s>Vanjske veze 
 А. И.</s><s>Деникин «Очерки русской смуты»</s>

<s>Корниловский мятеж.</s><s>25-31 августа 1917</s>

<s>Радиограмма А. Ф.</s><s>Керенского с обращением к народу.</s><s>27 августа 1917 года</s>

<s>П.</s><s>Н.</s><s>Милюков История русской революции</s>

<s>А.Ф.</s><s>Керенский.</s><s>Россия на историческом повороте</s>

<s>A.F. Kerensky.</s><s>The Prelude To Bolshevism The Kornilov Rising</s>

<s>Цветков В. Ж. «Лавр Георгиевич Корнилов».</s><s>1917
Historija Rusije
Pučevi</s>

